**GLASBENA UMETNOST – 2. TEDEN**

**TOREK, 24. 3. 2020**

UČNA TEMA: Pesem: Pustna

Učenci pesmico najprej poslušajo. Najdete jo na naslednji povezavi: <https://www.youtube.com/watch?v=oWs8fTSiNs0>

Preberite besedilo in se pesmico s ponavljanjem naučite na pamet.

PUSTNA

Kje je Tine, kje je Metka,
kje je Postržinov Rok?
Kje je Draga, Marko, Bine,
kje je Nace dolgonog?

Kaj, soseda, res ne veste,
da nikogar ni doma?
Da vsa vas od tu do ceste,
v pustne maškare je šla?

Tine lev je, Metka miška,
Postržinov Rok gosak,
Draga tiček, Marko mucek,
dolgi Nace pa vojak.

**SREDA, 25. 3. 2020**

UČNA TEMA: Ritmizacija besedila: Zvonček in trobentica

*Zvonček in trobentica*

*sta med muzikante šla.*

*S ptički drobnimi na jasi*

*zbrali so se in počasi*

*zaigrali so tako,*

*da je kar odmevalo*.

Ob ritmizaciji besedila igramo na lastne inštrumente: na vsak zlog zaploskamo, zadnje zloge prve, druge, pete in šeste vrste pa z nogo butnemo ob tla (zlogi so zapisani z velikimi tiskanimi črkami). Ti zlogi so nekoliko daljši.

Naučite se pesem s ponavljanjem posameznih verzov.

*Zvon-ček in tro-ben-ti-CA*

*sta med mu-zi-kan-te ŠLA.*

*S pti-čki dro-bni-mi na jasi*

*Zbra-li so se in po-ča-si*

*Za-i-gra-li so ta-KO,*

*da je kar o-dme-va-LO*.

**V samostojnem delovnem zvezku 3. del poišči pesem Zvonček in trobentica.**

Krožce, ki predstavljajo kratko dobo (plosk), pobarvajte modro.

POMOČ ZA PRVE TRI VRSTE:

* V prvi vrsti pobarvamo prvih šest krogov, zadnjega pustimo nepobarvanega.
* V drugi vrsti pobarvamo prvih šest krogov, zadnjega pustimo nepobarvanega.
* V tretji vrsti pobarvamo vseh osem krogov.

Ostale tri vrste poskušajte rešiti sami.

